**PROTOKOLL**

**MELLOMOPPGJØRET 2025**

**mellom**

**Yrkesorganisasjonenes Sentralforbund (YS)**

**og**

**Næringslivets Hovedorganisasjon**

1. **FORHANDLINGSGRUNNLAGET**

Protokollen gjelder for alle overenskomster hvor følgende bestemmelse er inntatt:

 **Reguleringsbestemmelse for 2. avtaleår**

 Før utløpet av 1. avtaleår skal det opptas forhandlinger mellom NHO og YS, eller det organ YS bemyndiger, om eventuelle lønnsreguleringer for 2. avtaleår. Partene er enige om at forhandlingene skal føres på grunnlag av den økonomiske situasjon på forhandlingstidspunktet og utsiktene for 2. avtaleår, samt pris- og lønnsutviklingen i 1. avtaleår.

 Endringene i tariffavtalene for 2. avtaleår tas stilling til i YS sitt Representantskap, eller det organ YS bemyndiger, og NHOs Representantskap.

 Hvis partene ikke blir enige, kan den organisasjon som har fremsatt krav innen 14 - fjorten - dager etter forhandlingenes avslutning, si opp de enkelte tariffavtaler med 14 - fjorten – dagers varsel (dog ikke til utløp før 1. april 2025).

**II. LØNN**

1. Det gis et generelt lønnstillegg på 5,00 kroner per time.
2. Overenskomster nevnt nedenfor skal ha et ytterligere tillegg på 2,00 kroner per time - totalt 7,00kroner per time.

|  |  |
| --- | --- |
| 226 | Riksavtalen - Hotell og restaurant - Parat |
| 231 | Avisbudavtalen |
| 378 | Transportselskaper i Norge - YS |
| 399 | Byggeindustrien - Parat |
| 404 | Transportselskaper – Taxiselskaper - YS |
| 483 | Miljøbedrifter i Norge - YS |
| 520 | Service- og vedlikeholdsoverenskomsten - Parat |
| 540 | Overenskomst Trykkerier og grafiske bedrifter - YS |
| 599 | Overenskomst for trafikkregulerende arbeider - Parat |

1. Overenskomster nevnt nedenfor skal ha et ytterligere tillegg til det som framkommer av punkt 1 og 2 på 2,00krone – totalt 9,00 kroner per time.

|  |  |
| --- | --- |
| 228 | Vekteroverenskomsten - Parat |
| 496 | Industrioverenskomsten YS - Teko |
| 506 | Renholdsbedrifter - Parat |

**Alle tillegg gis med virkning fra 1. april 2025.**

**III. INNREGNING – GJENNOMFØRING**

1. Innregning av tillegg

 Nedenstående reguleringer gjøres med grunnlag i det lønnstillegg den aktuelle overenskomst får etter de enkelte underpunkter i punkt II.

Minstelønnssatser, normallønnssatser og personlige lønninger i aktuelle overenskomster forhøyes med de i punkt II nevnte tillegg, med mindre annet er avtalt mellom partene.

 Akkordtariffer, faste akkorder og prislister, produksjonspremieordninger, bonusordninger og andre lønnsordninger med varierende fortjeneste stiger overensstemmende med de i punkt II nevnte tillegg.

 Inntil enighet om regulering av akkorder mv. er oppnådd, betales tilleggene per arbeidet time. Det skal også være adgang for partene til å avtale at tilleggene skal holdes utenfor akkorder mv. og betales per arbeidet time.

2. Gjennomføring av tillegg

 Alle tillegg gjøres gjeldende med virkning fra 1. april 2025. Lønnsforhøyelsene gjøres ikke gjeldende for arbeidstakere som har sluttet i bedriften før vedtakelsen. Det foretas ikke omregning og etterbetaling av overtidstillegg, skifttillegg mv. for arbeid utført før vedtakelsen.

**IV. LOKALE FORHANDLINGER**

 Det skal gjennomføres reelle lokale forhandlinger.

De lokale lønnsforhandlinger skal gjennomføres på basis av de enkelte overenskomster og de fire kriterier. Det vil si bedriftens økonomi, produktivitet framtidsutsikter og konkurranseevne.

Lokale forhandlinger skal føres mellom de stedlige parter og være reelle, uavhengig av hvilke begreper overenskomstene inneholder mht. forhandlinger, drøftinger, vurderinger eller lignende.

**V. TARIFFPOLITISKE FORUTSETNINGER**

 Partene forutsetter at den samlede lønnsveksten som avtales sentralt og lokalt skal være normgivende både for ledere og andre grupper av arbeidstakere i bedriftene, og

 for hele arbeidsmarkedet for øvrig.

**Til protokollen:**

**Særskilte tillegg:**

YS gis anledning til å komme med innspill på hvordan eventuell særskilte tillegg kan fordeles i fremtidige oppgjør.

**Bonus**

Det vises til rapporten om bonus fra arbeidsgruppe nedsatt av LO og NHO i mellomoppgjøret 2023. De fire kriteriene er bestemmende for lokale forhandlinger på den enkelte bedrift. Når en del av lønnsveksten i bedriftene skjer utenfor de lokale forhandlingene i form av bonus, kan dette resultere i høyere samlet lønnsvekst enn kriteriene gir rom for, og dermed utfordre legitimiteten til frontfagsmodellen.

**VI. SVARFRIST**

Svarfristen er satt til onsdag 30. april 2025

**Oslo, 31. mars 2025**

**Yrkesorganisasjonenes Sentralforbund Næringslivets Hovedorganisasjon**

  Hans-Erik Skjæggerud Ole Erik Almlid